अबूझ मुहूर्त भी होता है गुप्त नवरात्रि का आखिरी दिन, मांगलिक कामों के लिए शुभ होती है ये तिथि
Bhadli Navami on June 27: Abuj Muhurta is also the last day of Gupta Navratri, this date is auspicious for auspicious works, मंगलवार, 27 जून को गुप्त नवरात्रि का आखिरी दिन रहेगा। आषाढ़ मास की इस नवमी तिथि को भड़ली नवमी भी कहा जाता है। जो कि अपने आप में अबूझ मुहूर्त है। इस दिन बिना मुहूर्त देखे हर तरह के मांगलिक और शुभ काम करने की
मंगलवार, 27 जून को गुप्त नवरात्रि का आखिरी दिन रहेगा। आषाढ़ मास की इस नवमी तिथि को भड़ली नवमी भी कहा जाता है। जो कि अपने आप में अबूझ मुहूर्त है। इस दिन बिना मुहूर्त देखे हर तरह के मांगलिक और शुभ काम करने की परंपरा है। 
आषाढ़ मास में मांगलिक कामों के लिए ये दिन आखिरी शुभ मुहूर्त माना जाता है, क्योंकि इसके एक दिन बाद देवशयनी एकादशी होती है। इस तिथि पर भगवान विष्णु योगनिद्रा में चले जाते हैं। जिससे अगले चार महीनों तक मांगलिक कामों के लिए मुहूर्त नहीं होते।
भड़ली नवमी पर भगवान विष्णु और सूर्य पूजा
आषाढ़ मास में सूर्य पूजा के साथ भगवान विष्णु को भी पूजने का विधान है। इस तिथि पर भगवान विष्णु के वामन अवतार की पूजा की जाती है। इस तिथि पर सूर्योदय से पहले उठकर उगते हुए सूर्य को अर्घ्य दिया जाता है। अर्घ्य देते वक्त ऊँ घृणि सूर्याय नम: मंत्र का जाप करना चाहिए। 
इसके बाद भगवान विष्णु की पूजा होती है। जिसमें शंख में दूध और गंगाजल भरकर भगवान विष्णु का अभिषेक किया जाता है। पूजा में ऊँ नम: भगवते वासुदेवाय मंत्र का जाप करें।
पूजा के बाद जरुरतमंद लोगों को खाना खिलाएं। कपड़े और जूते-चप्पल का दान करें। नमक, गुड़, अनाज और पैसे दान करें। इस दिन गायों की देखभाल के भी पैसे दान करने चाहिए।
गुप्त नवरात्रि का आखिरी दिन
भड़ली नवमी आषाढ़ मास की नवरात्रि का आखिरी दिन होती है। इस तिथि पर देवी दुर्गा के जगदम्बा रूप की पूजा करने का विधान है। साथ ही इस दिन दसमहाविद्याओं के रूप में भी देवी का पूजन किया जाता है। नवरात्रि का आखिरी दिन होने से इस दिन कन्या भोजन भी करवाया जाता है।